પાણીની તંગીને કારણે રાજ્ય સરકારે સિંચાઈ માટે અને ઈન્ડસ્ટ્રીઝને માર્ચ 15 પછી પાણીના સપ્લાયમાં કાપ મુકવાની જાહેરાત કરી હતી અને હવે રાજકોટ સહિતના શહેરોમાં પાણીના સપ્લાયમાં કાપ મુકવાનો પણ નિર્ણય લીધો છે. અમદાવાદ, સુરત, રાજકોટ અને વડોદરા જેવા મોટા શહેરો સહિતના મ્યુનિસિપલ કોર્પોરેશન્સ અને મ્યુનિસિપાલિટીમાં આગામી બે અઠવાડિયામાં પાણીનો સપ્લાય આેછો કરવામાં આવે તેવી સંભાવના છે.